විශේෂයෙන්ම තේ අපනයනකරුවන් විසින් පෙන්වා දෙන ලද කරුණු පිළිබඳව රාජතාන්ත්‍රික මැදිහත් වී ඒවා විසදා දීමට කටයුතු කරනවා.ඉරාක ශ්‍රී ලංකා ඒකාබද්ධ ආර්ථික කොමිසමේ 8 වන සැසිවාරය මේ වසරේ ජුලි මාසයේදී ඉරාකයේ බැග්ඩෑඩ්හිදි පැවැත්විමට කටයුතු සූදානම් කර ඇති අතර ඊට පෙර ශ්‍රී ලාංකික අපනයනකරුවන් මුහුණපාන ගැටලු හදුනාගෙන ඒවාට විසඳුම් ලබාදීමට කටයුතු කරන බවද ඇමැතිවරයා වැඩිදුරටත් පැවසීය.මෙම අවස්ථාවට කර්මාන්ත හා වාණිජ කටයුතු අමාත්‍යාංශයේ ලේකම් අනුර සිරිවර්ධන, වාණිජ දෙපාර්තමේන්තුවේ අධ්‍යක්ෂ ජනරාල් පී.ඩී. ප්‍රනාන්දු, ශ්‍රී ලංකා අපනයන සංවර්ධන මණ්ඩලයේ වැඩ බලන සභාපති ආචාර්ය යුසුෆ් මරික්කාල්, තේ අපනයනකරුවන්ගේ සංගමය හා තේ මණ්ඩලයේ ඉහළ නිලධාරීහු පිරිසක් සහභාගි වූහ..